FI Euroopan unionin virallinen lehti C 63/38

Ennakkoratkaisupyyntö, jonka High Court of Justice (England & Wales), Queen’s Bench Division (Administrative Court) on esittänyt 11.1.2010 — Nickel Institute v. Secretary of State for Work and Pensions

(Asia C-14/10)

2010/C 63/61

Oikeudenkäyntikieli: englanti

Ennakkoratkaisua pyytänyt tuomioistuin

High Court of Justice (England & Wales), Queen’s Bench Division (Administrative Court)

Pääasian asianosaiset

Kantaja: Nickel Institute

Vastaaja: Secretary of State for Work and Pensions

Ennakkoratkaisukysymykset

1) Ovatko komission direktiivi 2008/58/EY (1) (30. mukautusdirektiivi) ja/tai komission asetus (EY) N:o 790/2009 (2) (1. mukautusasetus) pätemättömiä siltä osin kuin niissä näytetään luokiteltavan tai uudelleenluokiteltavan nikkelikarbonaatit ainetta koskevien määritysten osalta, koska a) luokitukset tehtiin arvioimatta riittävästi nikkelikarbonaattien luontaisia ominaisuuksia direktiivin 67/548/ETY (3) (vaarallisista aineista annettu direktiivi) liitteessä VI vahvistettujen perusteiden ja tietoja koskevien vaatimusten mukaisesti; b) luokitusten yhteydessä ei otettu riittävästi huomioon sitä, voivatko nikkelikarbonaattien luontaiset ominaisuudet aiheuttaa vaaran tavanomaisessa käsittelyssä tai käytössä, kuten vaarallisista aineista annetun direktiivin liitteessä VI olevassa 1.1 ja 1.4 kohdassa edellytetään; c) edellytykset vaarallisista aineista annetun direktiivin 28 artiklassa säädetyn menettelyn käyttämiseen eivät täyttyneet; d) luokitukset perustuivat lainvastaisesti poikkeusta koskevaan pyyntöön, joka oli laadittu asetuksen (ETY) N:o 793/93 (4) mukaisesti toimivaltaisen viranomaisen suorittamaa riskinarviointia varten; ja/tai e) luokitusten hyväksymistä ei perusteltu, kuten EY 253 artiklassa edellytetään?

2) Ovatko komission direktiivi 2009/2/EY (5) (31. mukautusdirektiivi) ja/tai 1. mukautusasetus pätemättömiä siltä osin kuin niissä näytetään luokiteltavan tai uudelleenluokiteltavan nikkelihydroksidit ja nikkeliä sisältävien aineiden ryhmä (yhdessä jäljempänä riidanalaiset nikkeliä sisältävät aineet) ainetta koskevien määritysten osalta, koska a) luokitukset tehtiin arvioimatta riittävästi riidanalaisten nikkeliä sisältävien aineiden luontaisia ominaisuuksia vaarallisista aineista annetun direktiivin liitteessä VI vahvistettujen perusteiden ja tietoja koskevien vaatimusten mukaisesti, vaan luokitukset tehtiin pikemminkin tiettyjen aineiden samankaltaisuuden vertailua koskevien menetelmien perusteella; b) luokitusten yhteydessä ei otettu riittävästi huomioon sitä, voivatko riidanalaisten nikkeliä sisältävien aineiden luontaiset ominaisuudet aiheuttaa vaaran tavanomaisessa käsittelyssä tai käytössä, kuten vaarallisista aineista annetun direktiivin liitteessä VI olevassa 1.1 ja 1.4 kohdassa edellytetään; ja/tai c) edellytykset vaarallisista aineista annetun direktiivin 28 artiklassa säädetyn menettelyn käyttämiseen eivät täyttyneet?

3) Onko 1. mukautusasetus pätemätön siltä osin kuin se koskee nikkelikarbonaatteja ja riidanalaisia nikkeliä sisältäviä aineita, koska a) edellytykset asetuksen (EY) N:o 1272/2008 (6) (CLP-asetus) 53 artiklassa säädetyn menettelyn käyttämiseen eivät täyttyneet ja/tai b) CLP-asetuksen liitteessä VI olevaan taulukkoon 3.1 sisältyvät luokitukset tehtiin arvioimatta riittävästi nikkelikarbonaattien ja riidanalaisten nikkeliä sisältävien aineiden ominaisuuksia CLP-asetuksen liitteessä I vahvistettujen perusteiden ja tietoja koskevien vaatimusten mukaisesti, vaan luokitukset tehtiin pikemminkin CLP-asetuksen liitettä VII soveltamalla?

(1) Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kolmannenkymmenennen kerran 21.8.2008 annettu komission direktiivi 2008/58/EY (ETA:n kannalta merkityksellinen teksti) (EUVL L 246, s. 1).

(2) Aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta sen mukauttamiseksi tekniikan ja tieteen kehitykseen 10.8.2009 annettu komission asetus (EY) N:o 790/2009 (ETA:n kannalta merkityksellinen teksti) (EUVL L 235, s. 1).

(3) Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27.6.1967 annettu neuvoston direktiivi 67/548/ETY (EYVL 196, s. 1).

(4) Olemassa olevien aineiden vaarojen arvioinnista ja valvonnasta 23.3.1993 annettu neuvoston asetus (ETY) N:o 793/93 (EYVL L 84, s. 1).

(5) Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kolmannenkymmenennen ensimmäisen kerran 15.1.2009 annettu komission direktiivi 2009/2/EY (ETA:n kannalta merkityksellinen teksti) (EUVL L 11, 16.1.2009, s. 6).

(6) Aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta 16.12.2008 annettu Euroopan parlamentin ja neuvoston asetus (EY) N:o 1272/2008 (ETA:n kannalta merkityksellinen teksti) (EUVL L 353, s. 1).